Så skete det igen. En ukendt brandstifter har slået til i Brønderslev. I det seneste måneder har en boligblok på Rasmusk Rask Vej været plaget af gentagne brande. Sent fredag aften gik det ud over en nærliggende boligblok i Knudsgade 89. Gerningsmanden havde sat ild til en barnevogn, og branden bredte sig til flere kælderrum, foræller vagtchef hos Nordjyllands Politi, Ted Andersen. Politiet vurderer, at det er samme gerningsmand der står bag alle brande, fordi fremgangsmåden er den samme. Efter adskillige brande på Rasmus Rask Vej er der blevet sat overvågningskameraer op i håb om at fange gerningsmanden. Knudsgade, hvor den seneste brand fandt sted, er dog ikke overvåget, og derfor vides det endnu ikke, hvem gerningsmanden er. Har man oplysninger i sagen, kan Nordjyllands Politi kontaktes på telefon 1-1-4.

Opsummering:
Sent fredag aften satte en ukendt gerningsmand ild til en barnevogn, som stod i kælderen i en boligblok. Branden bredte sig til flere kælderrum.